
PERSONATGES 


Ei#  VEU,  Pacià,  noble  empobrit;  70  anys. 
Dorotea,  sa  filla,  molt  hermosa;  25  anys. 
Pere  d'Ii,devert,  espòs  de  Dorotea,  noble  rich; 

únich  senyor  del  castell  y  terres  del  sen  no«; 

40  anys. 
Montagut  . .} 

Cercós  J  nobles  senyors,  amichs  de  Pere. 

Bruguera.  .) 

Bwes  , 

Sergi  i 

Bruixi,  [mossos  y  sirvents  de  Pere. 

SebastiA  ...  1 
Un  nen  . . . . J 

l/acció  en  el  gran  castell  d'Ildevert,  en  el  Pirineu 
català,  a  les  darreries  del  sigle  xvn. 


QUADRO  PRIMER 

Gran  sala  en  el  castell  de  Pere  d'íldevert.  Al  fons 
ampla  porta  que  dóna  a  l'escala  central  de  l'edifici. 
I/escaia  es  de  pedra,  d'una  sola  llosana  cada  esgraó, 
y  la  voreja  una  ferma  barana  de  fusta  artísticament 
trevallada.  Puja  de  dreta  a  esquerra,  forma  un  es- 
payós  replà  davant  de  la  porta,  y  continua  vegént- 
sela  pujar  en  giravolt.  Al  fons  de  ía  caixa  d'escala 
una  gran  finestra  gòtica,  un  poch  alta,  amb  hermo- 
sos  vitratges  de  colors,  que  guaita  a  un  pati  interior 
del  castell.  A  cada  costat  de  la  porta  d'entrada,  om- 
plint els  dos  panys  de  mur,  hi  hà  pintats  des  freschs: 
el  Naixement  de  Jesús  y  el  Devaüament  de  la  Creu. 
A  la  dreta  dugués  portes  que  son  de  dugués  cam- 
bres. A  l'esquerra  un  gran  finestral  amb  vitratges 
de  colors  y  una  bella  columneta  de  marbre  al  mitg. 
Richs  cortinatges  y  tapissos  amb  dibuixos  represen- 
tant escenes  de  guerra  y  de  cassa,  per  les  portes  y 
finestra.  Armes  diverses,  banyes  de  cervo,  ullals  de 
porch  singlar,  corns  y  trompetes  de  cassa  ornamen- 
ten els  murs.  Cadires,  sitials  y  siltons  d'època.  Una 
taula  de  roure  davant  de  la  finestra  convenientment 
colocada  y  altres  mobles  propis  del  lloch  y  l'època. 


(A  primera  hora  d'un  bell  matí  primaveral.  A  fóra  can* 
ten  les  aloses.  Els  primers  raigs  de  llum  fresca  y 
rosada  entren  pel  finestral  obert.  El  vell  Pacià  està 
assegut  contra  la  taula,  vers  el  centre  de  l'escena, 
en  un  silló  amb  alt  respatiler.  Té  el  cap  baix  y  els 
brassos  caiguts  sobre  els  del  silló.  Una  pausa  breu. 
Entra  Elies  pel  fons,  venint  de  la  dreta.  S'acosta  al 
seu  amo  parlantli  amb  afecte  y  molt  respectuós. 

ELIES 

Senyor;  ja  apunta'l  jorn  y  vos  encara 

no  us  heu  reposat  gens.  Dormí  us  caldria... 

PAClA 

Dormir!...  repòs!...  dormir!...  L'esperit  vetlla 
neguitejat,  com  vols  que'l  cos  reposi? 

ELIES 

Mes  el  dia  ja  salsa;  el  cor  s'alegra... 

pacià 

Brilla  el  sol,  però  jo  soch  dins  nit  obscura... 

ELIES 

Amb  la  llum  del  nou  jorn  vindrà  la  filla 
com  ha  vingut  l'aucell  que  a  fora  canta; 
l'aucell,  nunci  del  sol...  Alegra  oíulo. 
Tots  els  mals  de  la  nit  son  cant  allunya. 

pacià 

Per  què  la  més  fidel  de  les  esposes 
a  la  llar  del  marit  desde  ahir  manca? 


IO 

ELIES 

D'ahir?...  Digueu  dotze  hores,  sols...  Com pteules. 

PACIÀ 

Qui  per  eternitats  les  hores  compta!... 

ELIES 

Manèume,  mon  senyor...  si  es  que  jo  pugui 
minvar  la  vostra  pena  amb  els  meus  passos... 

PACIÀ 

La  cerquen  cavallers,  sirvents  y  mossos 
amb  Ildevert  al  cap,  y  no  la  tornen... 

(S'enfonsa  en  el  stlló  y  mormola  abatut). 
Senyor!...  dissipa  el  vel  d'aqueix  misteri! 

ELIES 

No  perdèu  el  coratge! 


ma  filla?... 


PÀC1À 

Es  viva  o  morta 

ELIES 


No  plorèu.  Aconsoleuvos 
amb  la  bona  esperansa  que  là  viure. 

PACIÀ 

Oh!  si  un  torrent  de  llàgrimes  amargues 
me  l'hagués  de  tornar,  ma  dolsa  filla!... 


I/IGNOSCENTA 


II 


ELIES 

Mon  cor,  que  vos  sabèu  la  lley  que  us  porta, 
me  diu  que  tornarà  prest.  D'ell  fieuvos. 
Un  cor  fidel  a  voltes  endevina. 


PACIÀ 

Vesten,  Elies,  déxam.  Per  què's  guarda 

ni  un  sol  home  aprop  meu?  Sols  qui  galopa 

com  una  fúria  en  cerca  de  ma  filla 

m'es  grat  avuy.  Què'm  cal  a  mi,  vell  pare? 

Amb  ella  tinch  el  món;  rès  tinch  sens  ella. 


ELIES 

Y  plorarèu  tot  sol  desesperantvos... 

PACIÀ 

Tindries  més  coratge  si  tu  fossis? 
No  tens  cap  filla,  tu? 

ELIES 

Ni  fill  ni  filla. 

PACIÀ 

Si  no  ets  pare,  què  sabs  del  dol  d'un  pare? 

elies  (anantsen) 
Seré  a  baix  esperant  les  vostres  ordres. 

PACIÀ 

Bon  sirvent  deu  llegí  en  el  cor  de  l'amo. 
Pren  un  cavall,  Elies,  y  galopa 

de  masia  en  hostal,  del  pla  a  montanya. 
Demana  a  l'aire,  y  als  camins,  yals  boscos, 
y  a  gent  de  tota  mena  per  ma  filla. 
Com  nascut  a  Ildevert  vull  que  se't  doti 
si  tornas  amb  ma  bona  Dorotea. 

ELIES 

No  pel  dot,  per  amor,  senyor,  jo  us  juro 
fer  tot  quant  pot  un  home  y  més  encara. 

(S'en  và  corrent.  Una  pausa.) 

SERGI 

(Cridant  a  Jòra,  d'una  finestra  alta  de  V esquerra). 
Eh!  Brull!.. .  No  veus  al  lluny  una  corrua 
de  gent  que  avensa  pel  camí  d  Olestia 
vers  la  plana  coberta  de  gran  boira? 
Me  sents,  vell  Brull? 

PAClA 

Crudel  es  la  bellesa 
quan  ens  despulla  dels  sentits  deixantnos 
com  nau  que  guia  inhàbil  timonaire! 
Y  no  respon  mon  vetlla!...  Oh!  Sergi!...  Sergil... 
Tòrnali  a  preguntar! 

SERGI 

(a  Jòra,  com  el  primer  cop) 

Què  veus,  Brull?...  Digues... 

PACIÀ 

Amb  veu  aguda  de  clarí  responli, 
com  se  Uensen  al  vent  els  crits  de  festa. 
Massa  tardes,  oh  B  ull!  Tu  la  montanya 
el  pla  y  la  vall  domines,  fidel  mosso. 


l'ignoscenta 


Bon  vell,  si  tos  ulls  d'àliga  aperceben 
ma  Dorotea,  a  tu,  venturós  nunci, 
te  daré  la  millor  de  nostres  vinyes. 

seagi 

(Després  d'una  pausa,  presentantse,  fret  y  respec- 
tuós, a  la  porta). 

Senyor:  diu  Brull  que  aquesta  gent  que  passa 
son  uns  marxants  de  bestiar  que  compren 
bous  y  ovelles  en  gros.  Tornen  a  vila 
sense  tocà  al  castell... 

PAClA 

Oh!  prompte,  Sergi, 

corra  a  trobarlos! 


SERGI 

Mes  per  què,  mon  amo? 

PAC1À 

Sabèm  d'ont  venen  y  què  poden  dirnos? 
De  tot  arreu  pot  vindré  la  llum  claral 


SERGI 

Aquests  marxants,  senyor?  Y  ho  podèu  creure? 
Ells  van  a  pas  de  bou.  m en  tres  els  vostres 
galopan  com  el  vent  y  ningú  arriva 
amb  noves  al  castell... 


y  no  raónsl 


pacià 

Demano  passos 

SERGI 

Senyor,  cal  que  s'escolti 
lo  que  s'ha  dit  per  bé. 

PACIÀ 

Un  pas  que  donis 
en  cerca  de  ma  filla  es  millor  cosa 
que  cent  concells  dels  teus. 

SERGI 

Mes  les  paraules 
fan  claró  al  seny,  y  a  vos  la  pena  us  cega... 

PÀC1A 

Cap  mortal  hi  veu  clar  dintre  la  fosca. 

SERGI 

A  les  palpentes  l'un  pot  guià  a  l'altre. 

PACIÀ 

Bon  home  fores,  Sergi,  si  logressis 
a  menys  paraules  ajuntar  més  obres. 
Per  què  restes  avuy  dintre  de  casa? 
Ets  massa  vell  pera  cercar  ma  filla? 

ELIES 

Oh  Deu!...  què  no  faria  jo  per  ella? 

De  genollóns  pel  bosch,  entre  argelagues, 

o  descals  pels  rostolls  avansaría, 

tot  per  trovarla...  no'm  creyèu,  mon  amo? 


L'IONOSCENTA 

PAClA 

Pobre  de  fets  y  de  paraules  pròdig! 
Sempre  ho  he  vist  igual.  Ah,  orgullós  Sergi! 
Tu  no  has  nascut  per  creure;  no  tens  ànima 
de  sirvent.  Tu  no  sabs  com  plau  a  l'amo 
veuresatès  sense  enutjoses  rèpliques. 

sergi  (amb  orgull) 

Com  una  roda  pinten  la  fortuna. 
En  altre  temps,  senyor,  com  vos  manava; 
com  vos  casal  y  bons  sirvents  tenia. 
Mes  ara,  mon  senyor  la  raó  es  vostra. 
Un  sirvent  cal  que  siga,  davant  l'amo, 
a  totes  hores  un  sirvent.  Quan  l'arbre 
ha  caigut  sota  els  cops  de  la  tempesta 
no  s'alsa  més...  Senyor,  ja  us  obeeixo. 
Si  per  ventura  us  porto  vostra  filla 
espero  que  la  vostra  recompensa 
d'aquesta  esclavitut  per  sempre'm  lliuri. 

(De  la  porta). 
Si  el  noble  cau,  voleu  encar  que  senti 
l'ultratge  de  serví  humilment  als  altres? 

(S'en  và  per  la  dreta  del  fons). 

PACIÀ 

Aquest  home'm  pertorba...  em  fa  l'efecte 
d'un  vi  de  calitat  al  que  una  extranya 
droga  s'hi  mescla...  enterboleix  la  vista 
y  el  seny... 

(De  sobte,  com  si  li  manqués  la 
paraula,  cau  aturdit  a  la  cadira. 
Llarga  pausa). 

BRULL 

(apareixent  pel  fens  amb  certa  temor) 
Com  a  cavall  els  sirvents  fugen 
y  us  deixen  a  vos  sol,  mon  senyor  y  amo? 

PAClA 

Ben  arribat  ets,  Brull,  aquí  a  ma  vora. 
Suara  me  pensava  que'm  moria. 
Me  mancava  l'alè... 


BRULL 

Volèu  que  us  porti 

al  vostre  llit? 


PAC1À 

No,  Brull!  No  tal  vergonyal 
Quan  mos  sirvents  tots  corren,  quan  tu,  encara 
amb  els  teus  anys,  dalt  de  la  torra  vetlles 
tota  la  nit...  jo,  el  pare,  m'ageuría? 
Prenme  amb  tu  a  dalt,  que  vull  resà  en  l'altura. 
Vull  demanà  al  bon  Deu  per  què'm  flagella, 
a  mi,  que  no  he  fet  mal,  jo,  que  soch  pobre 
y  que  no  tinch  orgull  ni  set  de  ditaa... 

BRULL 

Volèu  que  a  la  capella  us  acompanyi? 

FACIÀ 

No  dins  de  la  capella  trista  y  fosca... 

En  la  més  alta  torre  vull  resarli, 

de  cara  al  cel,  hont  resplandeix  sa  imatge. 

Allí  la  llum  y  l'ayre,  els  camps  y  els  boscos, 

tot  vull  que  pregui  amb  mi,  tot  lo  que  essència 

cobra  y  reb  d'ell  y's  mou  sota  ses  ordres. 

BRULL 

Milió  us  seria  reposà  en  la  cambra... 


L'IGNOSCENTA 

PAC1À 

Vull  demanà  al  Senyor  què  es  de  ma  filla!... 

BRULL 

Qui  hagi  fet  mal  a  n'ella,  ay!  del  gran  càstich 
que'l  bon  Deu  li  reserva!...  Que  ella  es  bona 
per  tots... 

PACIÀ 

Y  dolsa  y  pura... 

BRULL 

Y  viu  tant  trista!... 

pacià 

Y  per  què  viu  tant  trista,  Brull,  ho  ignores? 

BRULL 

Mon  senyor,  jo  no  sé...,  no  m'atreveixo... 

PACIÀ 

Sembla  que  hi  hà  un  secret  en  la  teva  ànima. 

BRULL 

Ella  amb  el  sèu  espòs  no  es  prou  ditxosa. 

pacià  (conmós) 

Jo  no  sé  rès.  Ja  vell,  en  eixes  terres 
vaig  pujar  per  seguir  a  la  meva  filla; 
vell,  quan  el  seny  y  tot  sentit  tremola... 

Oh!  la  sort  de  ma  bona  Dorotea, 

casada  amb  un  herèu  d'alta  nissaga, 

noble  y  valent  guerré  estimat  dels  prínceps! 

Cosa  més  gran  els  somnis  no  l'engendren 

y  amb  tal  grandesa  ni  la  ditxa's  trova. 

Jo  vivia  amb  més  pau  vora  la  riba 

del  riu  que  m'ha  vist  neixe  y  que  ara  anyoro. 

Y  ella,  ma  filla,  no  es  tampoch  ditxosa, 
que  se  m'acosta,  m'amanyaga,  'm  besa 
pera  alegrarme  a  mi...  mes  ella  plora!... 
Per  què  dèu  plorar,  Brull,  que  no  sab  dirho, 
o  no  vol  dirho,  sobre'l  cor  d'un  pare? 

BRULL 

Perquè,  senyor,  com  vos  heu  dit,  es  bona 
la  vostra  filla.  Y  com  la  néu  es  blanca 
la  seva  ànima.  Y  com  la  mel  es  dolsa 
tota  ella.  Com  vell  bàlsem  es  tota  ella. 

Y  amb  tot  això  molt  jova.  De  la  vida 
porta  tota  la  llum  y  no  cap  ombra. 
Mentres  que  l'amo  tristament  devalla 
sota  un  pes  de  neguits  y  aspres  angoixes. 
Sa  joventut  fou  tèrbola,  y  moguda 

per  tantes  passions,  que  ara  sols  resta 
dintra'l  seu  cor  una  secó  amarganta. 

pacià 

Y  per  rès  sent  amor  ni  rès  desitja, 

y  lo  que  té,  essent  molt,  son  cor  no  omple. 

BRULL 

Com  aquell  dia  tal  avuy  me'l  miro 

que  vingué  silenciós  com  un  sepulcre 

de  retorn  de  sa  vida  aventurera 

després  fors'-  anys  que,  morts  avis  y  pares, 

corria  terra,  al  coll  solta  la  brida.  (Pausa). 


l'ignoscenta 

Mes,  passat  temps,  un  jorn  semblà  alegrarse. 

Parlà  de  casament  y  d'una  noya 

que  vora  l'Ebre  conegut  havia. 

Tot  ne  semblava  enamorat,  somreya, 

joyós,  parlant  de  tanta  d'hermosura. 

Contes  d'amor  contava  a  les  vesprades 

y  de  bò  foll  d(amor  tots  el  creguérem. 

Y  així  devia  ser,  donchs  com  s'explica 

que  l'home  rich  se  casi  amb  una  pobra? 


PAC1A 

Aixís  và  ser.  Tan  noble  com  la  seva 

fou  nostra  casa  desvalguda.  Un  dia 

un  cavaller  s'hi  presentà  de  sobte. 

— De  si  teniu  un  fill  vinch  a  parlarvos. 

— Per  ben  mort  l'he  donat— faig  per  resposta. — 

Que  và  fugir  de  casa  malehintme 

y  sempre  en  guerra  amb  mi  y  amb  Deu  estava. 

Rès  més  sé  d'ell,— vaig  dirli — y  Deu  el  tingui 

a  l'infern  esbravant  la  seva  fúria. — 

Ell  respongué  que  tal  el  meu  fill  era; 

que  irat  y  furiós  com  jo'l  pintava 

y  venjatiu,  tal  conegut  l'havia. 

Y  de  llunyanes  terres  aventures 

và  dirme:  y  amb  mon  fill  l'amistat  forta 

qu'ell  tingué,  y  com  un  jorn  de  crua  guerra 

van  separarse  sens  que's  retrobessin. 

Ma  filla  era  aprop  meu,  trista  y  plorosa, 

sens  record  del  germà.  Ell  la  mirava; 

tot  mirantla,  encantat,  de  mi's  distreya... 

Aixís  và  enamorarse  de  ma  filla.  (Pausa). 


BRULL 

Oh!  pare  malhaurat  com  may  cap  altre 
qui  parla  del  seu  fill  sens  benehirlo! 

PACIÀ 

Malhaurat  es  el  vell  que  sens  fills  restal  (Pausa). 

BRULL 

Oh,  no  temèu  per  ella,  que  es  tan  bona! 

Jo  us  dich:  qui  mal  li  fassi,  ay!  del  gran  càstich 

que'l  bon  Deu  li  reserva... 

PACIÀ 

Una  tristesa 
de  mort  omple  mon  cor...  Aném!  Vull  ayre! 

(S'alsa  pera  avensar  cap  al  fons). 
A  la  llum  del  Senyor  que'ns  illumini! 

(Quan  vol  avensar,  acompanyat 
de  Brull,  les  cames  li  fallen  y  s' 
aclofa  alsant  els  brassos  en  ora- 
ció). 

BRULL 

(sostenintlo  a  mitj  aire) 
Pera  pujà  a  l'altura  us  manca  forsa. 


QUADRO  SEGON 


(Mateixa  habitació). 

Hora  avensada  del  matí;  el  sol  ja  té  la  gran  esplendor 
del  mitjdía  y  ompla  de  boja  llum  tota  Ja  sala.  A  fóra, 
venint  per  la  finestra,  zumzits  d'abelles  y  perfums  de 
flors.  El  vell  Pacià,  assegut  a  la  cadira  de  brasïos,  té 
el  cap  caygut  sobre'l  pit  y  tot  el  cos  sense  actitut  ni  ges- 
te,  làç,  enfonzat  en  son  profón,  meytat  desvaneixement, 
produhit  pel  dolor  y  la  fatiga.  Se  sent  el  trot  d'arribada 
de  dos  cavalls.  Una  gran  pausa.  Entran  Montagut  y 
Gercós  pel  fons  dreta. 

cercós 

Aquí  arribèm  sense  trovar  persona; 
sembla  un  fossà  el  castell  pel  gran  silenci... 

montagut  (dirigintse  al  vell) 
De  tan  lluny  com  venim...  Senyor...  dormíeu? 

cercós  (acostantshi  més) 
No  respòn,  Montagut.  Acòstat...  veulo. 

MONTAGUT 

El  dolor  li  ha  robat  les  seves  forses 
y,  com  un  lent  narcòtich,  la  fadiga, 
fentlo  adormí,  ha  calmat  la  seva  pena. 
Si  li  portéssim  una  dolsa  nova 
d'aquelles  que'l  cor  reb  amb  alegria 
no  desvetllarlo  prest  fora  culpable... 
Mes  dígam:  com  podrà  agrahir  la  nostra 
solicitut,  Cercós?...  car  desvetllarlo 
es  cridarlo  a  sofrir  mentres  reposa. 

CERCÓS 

Dorm  la  vellesa  al  cayre  de  la  vida; 
per  una  breu  estona  els  ulls  acluca 
y  els  obra  en  les  regions  de  pau  eterna. 
Tranquil  no  estich  fins  a  sentir  que'ns  parli. 

MONTAGUT 

Mals  y  temors  son  encomanadissos. 
Desvetlleu  vos,  senyor!  Eh!  Desvetlleuvos! 
Montagut  y  Cercós  son  aprop  vostre! 
Prompte,  crida  a  la  gent! 

cercós 

Jo  bé  hó  temia, 
que  sempre  crida  mals  la  malhauransa. 

(Suri  al  replà.) 

Eh!...  Gent!...  Aquí!...    Hont  sou?...  Elies!... 

Mònica!... 

Aquí!...  Socors!... 

un  nen  (abaix) 
Qui  crida? 


Soch  jo...  Cercós.. 


cercos 

No'm  coneixes? 


MONTAGUT 

Els  ulls  mou  y  respira. 

el  nen  (presentantse  a  la  porta) 
Què  volíeu,  senyor? 

CERCOS 

Hont  son  els  mossos 
que  fins  aquí  hem  pujat  sens  veure  una  ànima? 

EL  NEN 

Son  fóra  tots. 

MONTAGUT 

La  casa  deixen  sola 
amb  un  vell  y  un  infant!  Hont  son? 

EL  NEN 

Elies 

y  després  Sergi,  l'un  aprop  de  l'altre, 
han  sortit  a  cavall  com  dues  fúries... 

MONTAGUT 

Y  les  dònes,  hont  son?  Caldria  que  elles... 

EL  NEN 

A  l'ermita  del  Puig  a  fer  pregaries 
pel  bon  retorn  de  la  mestressa. 

PACIÀ 

(removenlse  penosament  y  mcvent  les  mans  com 
qui  cerca  en  el  vuid) 

Filla!... 

Ah!...  ma  filla!... 


CERCÓS 

Senyor!... 

MONTAGUT 

Som  amichs  vostres.  (El  nen  se'n  và). 

pacià  (encara  dintre V  somni) 
Ma  filla  hont  es? 

MONTAGUT 

Encar  no  podèm  dírvosho. 
pacià 

Si  aquí  jo  l'he  sentida! 

cercós 

Pobre  pare! 

MONTAGUT 

En  vostre  cor  Phaurèu  sentit,  sens  dubte, 
parlantvos  dolsament,  mes  no  era  ella, 
sinó  una  ilusió  vostra... 

pacià 

No  m'enganyes, 
bon  Montagut,  ni  tu?...  Pro  jo  l'he  vista 
quan  l'heu  passada  per  aquí  malalta. 
Del  seu  cor  s'exhalava  una  gran  queixa, 
el  coll  torsat  sobre  l'espatlla  duya... 

MONTAGUT 

Us  juro  que  ignorèm  de  Dorotea 

la  sort...  (Oh!  Deu!  li  he  dit  de  faisó  dura!...) 


l'ignosgenta 

Mes  tants  la  cerquen,  que  entre  vostres  brassos 
prou  la  tindrèu  abans  que'l  dia  caygui. 

PACIÀ 

Digueume,  donchs,  per  què  heu  vingut  suara? 

MONTAGUT 

Tan  gran  era  la  nostra  impaciència 
per  arribà  y  saber  d'ildevert  noves 
que'l  nostre  cor  perdé  sa  valentia 
entre  esperanses  y  temors,  puig  meu  tres 
nosaltres  cavalcàvem  neguitosos 
ell  podia  tornà  amb  sa  esposa  amada. 
No  més  l'afecte  ha  estat  conseller  nostre; 
no'ns  ha  mogut  l'enuig  ni  la  fadiga. 
Y  així  provèmli,  amich.  A  baix  esperen 
nostres  cavalls.  El  jorn  es  llarch  encara. 
La  marxa  reprenèm.  Quan  la  nit  tombi 
joyós  abrassarèu  la  vostra  filla. 

PACIÀ 

Malgrat  vostres  paraules,  ombres  mudes 
me  semblèu,  que  la  calma  al  cor  no  porten. 
Arbre  sens  branques  soch  y  soca  vella 
sense  plansons...  Senyor...,  per  què  no  envies 
un  Ham  del  cel  que'm  fassi  caure  en  cendres? 

cercós 

Moume  a  pietat  y  cap  paraula  trobo 
que  pugui  confortarlo  en  sa  gran  pena. 

MONTAGUT 

Les  paraules  no  calmen,  ans  exciten 
com  una  gota  d'aygua  sobre  un  ferro 

roent.  Anem,  Cercós!...  La  nostra  marxa 
millor  que'ls  mots  li  portarà  un  alivi... 

CERCÓS 

Amich,  sento  cavalls. 

pacià 

Brull,  calla! 

MONTAGUT 

Escolta; 

que  es  Ildevert  diria. 

pacià 
Sol  vé. 

MONTAGUT 

Sembla 

que  més  de  dos  cavalls  amb  ell  s'acosten. 
pacià 

Y  encar  que  mil  siguessin,  sols  vindrien 
m  en  tres  Brull  calli... 

cercós  (que  guayta  a  la  finestra) 

Ells  son;  ja  descavalquen. 
Demostren  els  cavalls,  inflats  de  nassos 
y  escumoses  les  anques,  la  furiosa 
marxa  que'ls  ha  portat.  Ell  descavalca 
sense  destresa,  ell,  mestre  en  eixa  art  nostra! 
Senyor,  feu  el  cor  fort,  encomanèuli 
fortalesa. 

PAC1A 

Fort  semblaré  si  callo; 
si  parlo'm  trahiré...  v 

MONTAGUT 

Donchs  esforseuvos. 
En  tant  jo  vaig  a  rèbrel. 

(S'en  và  per  !a  dreta.  Una  pausa. 
Silenci.  Cercós  s'asenta). 

1LDEVERT 

(entrant  acompanyat  de  Montagut  y  de  Bruguera, 

dirigintse  al  primer) 
No  parlis  més;  ja  sé  que  no  m'hauríeu 
deixat  entrà  en  mes  terres  sens  donarme 
la  bona  nova...  Ja  les  forses  perdo. 

(S'assenta  abatut). 

BRUGUERA 

Tot  cavalcant  vers  èl  castell,  me  deya: 
«Montagut  y  Gercós,  homs  de  fortuna, 
Thauràn  trobada  ja...» 


MONTAGUT 


Amb  tal  fè  venia. 
Ara  m'heu  aterrat!  Perquè  tornàveu? 
Era  una  caritat  que  al  trist  li  feyeu . 

cercós 

Qui  resisteix  l'afany  de  saber  noves? 

BRUGUERA 

Igual  desitj  ens  feu  venir  pressosos. 

ILDEVERT 

De  quan  que  sou  aquí? 

MONTAGUT 

Fà  curta  estona 
y  a  punt  estàvem  de  partir... 

ILDEVERT 

Bruguera, 

guarda  son  pare,  tu.  Jo  amb  ells  m'ajunto. 

SEBASTIÀ 

(entrant  y  diriginise  a  lldevert) 
A  vostres  ordres  soch. 

PAC1À 

Sebastià,  vina, 

acompànyam  a  dalt! 

ILDEVERT 

Ahont,  mon  pare? 
pacià 

A  dalt,  hont  sol  estigui.  Planys  de  dones, 
llàgrimes  y  gemechs  el  cor  me  nuen. 
Deixèu  que'is  vells  en  moll  dolor  s'enfonzin; 
els  joves  combateulo  amb  energia. 
Jo  tos  forts  anys  envejo  y  ma  vellesa 
escauria  milió  als  homes  que  corren... 

ILDEVERT 

Callèu  o  aneusenl  Vostre  tò  m'insulta! 
Oh  vellí  m'avergonyiu  amb  eix  cor  vostre 

massa  ferm  y  massa  alt,  quan  jo  esperava 
trobarvos  amb  la  galta  encara  humida 
de  llàgrimes,  y  tot  corvat  ja  us  veya, 
rompuda  eixa  vellesa  abans  tan  forta. 
Jo  esperava  Uensarme  en  vostres  brassos, 
y  sobre  vostre  pit,  com  dues  dònes, 
plorar  nostres  dolors  germans...  Y  us  trobo 
més  ferm  que  jo,  que  a  mi  l'angoixa'm  mata!... 
(Dóna  un  pas  el  vell  per  no  trahirse  amb  el  seu 

dolor). 

T'en  vas  sense  plorar...  tu,  el  vell,  el  pare, 
t'aguantes  dret,  y  jo  aplanat  me  sento 
com  un  trist  gra  de  pols  sota  la  roda. 

PACIÀ 

Guarda  el  doló  y  corre  a  cercar  ma  filla. 
Millor  que'l  plò  es  la  cursa... 

brull  {de  molt  alt,  just  perceptible) 
Dorotea! 

pacià 

Brull  es! 

1LDEVERT 

D'hont  vé?  Què  diu? 

PACIÀ 

Ma  filla  torna! 

BRULL 

{a  fóra,  més  aprop) 
Benehit  siga  Deu!  Senyó!...  alegreuvos!... 

montagut  (a  Ildevert) 
Aquesta  veu  te  torna  la  ventura. 

BRULL 

{apareixent  a  l escala  y  baixant) 

Pare,  ja  heu  recobrat  la  vostra  filla! 
Senyó  Ildevert,  teniu  aprop  l'esposa! 

ILDEVERT 

(S'avensa  a  rebrel  quan  ell  entra  a  la  sala). 
Amb  qui  vé?  Per  hont  vé?  D'hont  la  vegeres?... 

BRULL 

Al  lluny  tenia  extesa  la  mirada 

per  apercebre  serra  y  vall...  tot  d'una... 

ILDEVEKT 

Estalvia  paraules!...  Prompte...  dígam 
hont  cal  anarla  a  rebre...  ahont  pot  ésser. 

BRULL 

Del  bosch  vehí  ha  sortit  baixant  vers  l'horta; 

cap  al  castell  s'encaminava  dreta 

y  sola,  però  d'una  manera  extranya!... 

PAClA 

Mon  Brull,  què  vols?  Demana... 

ildevert  (a  Brull) 

Primer  guíans. 
Vetlla  són  pare,  Sebastià.  Vosaltres 

acompanyeume  tots...  Per  fí  l'esposa 
torna  a  l'espòs  després  d'aquest  misteri 

BRULL 

(qui,  pera  guiar  los,  ha  avensat  fins  al  repla\  ex- 
clama:) 

Senyor,  mireula! 

(Tots  queden  sorpresos  de  la  pre- 
sencia d'ella,  perquè  té  el  rostre 
molt  pàlit,  perquè  '1  vèurela  pro- 
duheix  esgarrifansa,  tant  en  sa 
expressió  s'hi  marca  lo  terrible, 
malgrat  mostrarse  severa  y  al- 
tiva). 

1LDEVERT 

(Commòs  tot  ell,  se  li  acosta,  mentres  ella  permaneix 
silenciosa.) 

Per  terrible  que  fos  lo  que'ns  diguessis 
més  no  pot  serho  que  la  teva  pèrdua. 
Quan  de  la  mort  un  hom  a  vida  torna, 
quins  mals  cruents  podràn  espahordirlo? 
Gentil  esposal...  Tendra  Dorotea, 
abràssam,  y  els  amichs  també,  abrasseume. 
Un  moribón  jo  soch  tornat  a  vida 
viva  mirant  a  la  qui  creya  morta, 

PAC1À 

Senyor!...  Senyor!...  m'ofego  del  gran  aire 
que  entra  en  mon  pit!...  Senyor!...  donchs,  si  les 

penes 

no  maten,  mataran  les  alegries? 

Ma  bona  filla,  vina  aquí  als  meus  brassos! 

(E,lla  s'hi  acosta.) 

MONTAGUT 

(volent  dissipar  el  malestar) 
Ara  tota  la  pena's  torni  en  testa! 

CERCÓS 

Per  ella  alsèm  la  copa  amb  alegria! 
Mitj  jorn  s'acosta,  amichs...  (À  Ildevert).  Tu  do- 
na ordres 

per  celebrà  el  retorn  de  faisó  esplèndida. 

bruguera  (als  dos  amichs) 

Mirèu  que  sos  ulls  gelen  y  es  com  marbre 
de  blanch  son  rostre... 

PAClA 

Parla,  ohl  parla,  filla!... 

ILDEVERT 

Ton  rostre  y  ton  silenci  al  cor  no  duen 

la  pau  que  prometia  ta  presencia 

y  el  contorben  encara...  Parla,  esposa... 

DOROTEA 

Parlaré  sols  devant  l'espòs  y  el  pare. 

MONTAGUT 

Nostra  amistat  no'ns  diu  més  que  obehirvos. 

(S'en  và  y  silenciosament  el  se- 
gueixen amichs  y  sirvents). 

ILDEVERT 

Fidels  amichs,  no  abandonèu  ma  casa; 
necessito  la  vostra  companyia. 

PACIÀ 

Ma  filla,  quins  mals  vens  a  anunciarnos? 

ILDüVERT 

L'ansia'm  té  cor-glassat...  Esposa,  parla. 

DOROTEA 

L'horror  més  gran  que  pot  sofrí  una  dóna 
jo  he  sofert  eixa  nit... 

pacià 

Quina  horror,  filla? 

DOROTEA 

D'un  home  jo  he  sentit  el  vil  ultratge... 

ILDEVERT 

Un  homel  Oh  Deul  Còm  fou!  Qui  era  l'home! 
Y  eix  vil  hont  para?  Tu  ei  coneixeries 
o  el  coneixies  ja? 

DOROTEA 

Ho  ignoro  encara. 
Mes  amb  cap  viu  podré  ja  may  confondrel. 

ILDEVERT 

Per  què? 

DOROTEA 

Ja  no  existeix. 

ILDEV£RT 

Oh,  noble  esposa! 
Al  teu  ultratjador  tu  has  fet  justícia? 

DOROTEA 

Ell  mateix  se  l'ha  feta. 

ILDEVERT 

Pel  cel,  parla! 

PAC1À 

Ma  filla,  que  m'ofego,  parla! 

ILDEVERT 

Digues: 

no  les  paraules  a  mitj  dir  te'n  tornis! 

Ahont  s'ha  mort!  Hont  es!  Eix  mort  cal  veure! 

DOROTEA 

Prompte'l  veuràs! 

ILDEVERT 

Còm  el  veuré? 

DOROTEA 

Tos  mossos 
m'han  trobat  vora  d'ell,  esma-perduda, 
al  sortí  a  la  claror  d'entre  unes  roques 
que  formen  una  balma  solitària... 
A  Guiu  y  Lluch  he  ordenat  que'l  portin 
per  reconèixel  tu...  De  tu  parlava 
al  morir... 


pacià 

D'eixa  fosca  treunos,  filla! 

ILDEVERT 

D'hont  vé  aquest  cop  ignoro,  esposa  meva. 
Digues  com  fou  per  si  una  llum  s'abranda... 

DOROTEA 

Amb  els  amichs  alegrement  partires 
al  sò  del  corn,  y  jo,  mancantme  l'aire, 
deixo  l'ombrós  castell  darrera  vostre 
y  pel  camí  que  entre  alzinars  s'eleva 
volia  anar  fins  a  la  roca  blava, 
hont  tants  cops  t'he  esperat  al  caure  el  dia, 
y  allí  de  tots  cavalls  la  polsaguera 
veure  aixecarse  al  devallà  a  la  plana. 
Del  sol  ponent  m'hi  convidava  l'hora. 
Al  traspassar  la  vall  fonda  y  humida 
de  l'aigua  que  allí  hi  baixa  de  l'altura, 
com  el  sol  ja's  ponia,  y  allí  l'ombra 
sempre  es  espessa  per  l'abundor  d'arbres, 
una  extranya  remó'm  feu  perdre  aquella 
dolsa  pau  del  meu  cor  que'm  conduhía. 
De  sobte  un  home  và  sortí  entre  branques, 
a  mi  s'acosta  amb  manifesta  fúria, 
crido,  la  veu  se'm  glassa  dins  la  gorja, 
y'm  sento  presa  d'ell  com  entre  ferros. 

ILDEVERT 

Oh!  el  vil  felló! 

PAC1À 

Ay,  filla  meva,  parla! 

DOROTEA 

Del  fons  del  cor  una  suprema  forsa 
m'arrencà  un  crit  ..  Y  ell  sort.  Ja  dominava 

la  nit.  Orientantse  a  les  palpentes 
m'entrà  silenciós  dintre  unes  roques 
y'm  portà  en  un  lloen  fret  dessota  terra. 
Tan  lluny  del  món  llavores  vaig  sentirme 
que  sens  cridà  en  sos  brassos  caiguí  morta. 

PACIÀ 

Monstre  sortit  d'una  bagassa  horrible, 
si  acàs  tens  filles,  que  igual  sort  els  vingui, 
y  sinó,  que  ton  ànima  feréstega, 
ni  abans  ni  après  de  l'eternal  judici 
repòs  no  trobi,  per  mals  vents  moguda... 

ILDEVERT 

Parla  fins  a  aclarí  el  misteri  horrible! 

DOROTEA 

Al  despertà,  enfront  d'ell,  vaig  suplicarli 
que  la  mort  me  donés;  o  bé  que,  lliure, 
al  castell  de  l'espòs  me  deixés  córrer. 
— Per  ell  no  hi  tornaràs  com  ne  sortires 
— digué,  y  prenentme  tota  per  la  forsa, 
amb  menasses  de  mort,  vil,  m'obligava 
a  sos  desitjs  mostrarme  complascenta. 
Era  inútil  plorar...  Mon  pit,  mos  brassos 
porten  l'emprempta  dels  seus  dits  furiosos. 
A  claps,  a  claps,  ma  carn  blavenca's  mostra 
sota  l·uítratje  de  les  seves  urpes. 
Si  ma  sang  no  vessà,  prou  la  ferida 
incurable  la  porto  dintre  l'ànima. 
Ja  la  llum  del  matí,  per  una  escletxa 
oberta  entre  les  roques,  penetrava 
dintre  la  balma  fonda  y  và  banyarlo. 
Và  semblar  que  la  llum  l'avergonyia. 
Llavores  novament  vaig  suplicarli. 
Ell  semblava  entendrirse  poca  cosa 

ycm  mirava  en  els  ulls  y  sense  fúria. 
Ma  veu  se  feu  més  tendra  y  suplicanta 
dolsa  brollant  del  fons  del  cor,  humida 
de  plors,  y  amb  l'espantat  accent  de  nena 
implorant  a  un  lleig  monstre  vist  en  somnis. 
En  tant,  mon  pit  desnú  enfora's  mostrava 
sens  mena  de  pudor,  que  l'esglay  era 
més  fort  que  la  vergonya...  y  en  ma  sina 
penjava  el  medalló  que  de  la  mare 
guarda  el  retrat  y  un  floch  de  cabells  negres. 
L'home,  de  sobte,  amb  gran  esgíay  me  mira. 
Quina  mirada  que'm  travessà  tota! 
— Te  dius  tu  Dorotea? — 'm  preguntava. 
—Sí — vaig  respondre. — 'S  deia  Magdalena 
ta  mare? — Sí — vaig  dirli,  y's  torna  lívit; 
amb  son  punyal  colpeix  son  sí,  sos  brassos 
extén  vers  mi  clamant  perdó,  y  s'aterra. 

Montagut  (apareixent  pel  fons) 

Bon  Ildevért,  què  passa  a  casa  vostra? 
Tos  mossos  Guiu  y  Lluch  al  castell  venen 
portant  una  civera  amb  un  cadavre... 

DOROTEA 

Prompte,  espòs  meu,  aném!  Tu  sols  pots  dirme 
qui  es  el  mort;  tu  sols  aquest  misteri 
pots  aclarirme.  Aném! 

ILDEVERT 

Ma  esposa,  resta. 
No  tinch  coratje  per  mirà  aquest  home! 


QUADRO  TERCER 


(Mateixa  habitació) 

Mitjdía.  Brilla  el  jorn  de  primavera  amb  tota  sa 
forsa.  Dorotea  està  assentada  en  el  silló  de  son  pare. 
Ildevert  a  la  vora  li  parla  dolsament. 

1LDEVERT 

Terribles  mals  has  soportat,  ma  esposa, 
en  breus  hores,  mes  cal  asserenarte. 
Si'l  mal  es  greu,  la  causa  n'es  lleugera. 
A  tots  ens  pot  ocorre  un  jorn  ser  víctimes 
d'un  foll  desesperat  que  l'atzar  posi 
en  nostra  via... 

DOROTEA 

No  l'atzar ,va  durlo. 
Pera  acomplir  venjansa  ell  m esperava. 
Tu  sabs  quina  venjansa,  tu  que  restes 
confós  y  ple  d'espant... 

ILDEVERT 

Tos  mals  jo  sentol 

DOROTEA 

Ara  el  present  es  lluny  de  la  teva  ànima 
y  lo  llunyà  present...  De  mi  t'oblides 
tot  y  sent  jo  a  la  qui  tens  presenta. 

ILDEVERT 

Me  perdo  entre  tenebres  com  ma  esposa. 

DOROTEA 

Massa  clar'sembles  vèurehi  y  t'espantes. 

ILDEVERT 

Per  què  ho  suposes? 

DOTOTEA 

En  ton  cor  llegeixo. 

Aquest  home  coneixes! 

ILDEVERT 

Que  no,  't  juro! 

DOROTEA 

Per  què  no'l  veus,  primer  que  fer  tal  jura? 

ILDEVERT 

Me  miraries,  donchs,  com  una  hiena, 
encesos^d'ira  els  ulls,  sobre  ell  llensarme 
sens  respectar  la  mort?... 

DOROTEA 

Ara  que'm  deixes 
sens  guia  ni  claió,  amb  horror  te  miro. 
L'afany  de  descobrí  qui  es  aqueix  monstre 
y  el  misteri  del  fet  teta'm  tortura. 
Ah!  tu  hi  veus  clar  y  a  mi  la  llum  me  negues! 

ILDEVERT 

Que  jo  hi  veig  clar!...  Dintre  mon  cap  s'hi  agi- 
ten 

mil  quimeres  extranyes  que'm  pertorben. 

A  voltes  penso...  ara  mateix  rodava 

pel  meu  cervell...  ohl...  Una  de  tantes  coses 

que  l'imaginació  enfebrada  engendra... 

dorotea 

Mes  digues  què  pensaves... 

ILDEVEBT 

No  seria 

un  antich  pretendent  que  amor  en  odi 
ha  convertit? 

DOROTEA 

Espòs,  per  què  menteixes? 
Prou  sabs  que  era  una  nena  encara  el  dia 
que  vaig  rebre  el  primer  bes  de  tos  llavis. 
Encar  d'amor  m'havia  dit  cap  home 
paraules,  ni  en  l'esguart  n'endevinava. 
Tu  el  primer  y  tu  l'únich,  tu  saberes 
el  meu  cor  encisar  contantme  lluytes 
y  aventures  guerreres  de  ta  vida. 
Quan  dels  brassos  del  pare  als  teus  passava 
els  cabells  destrenats  encara  duya. 
Ohl  mon  espòs,  bé  prou  que  te'n  recordes! 

montagut  {apareixent  pel  Jons) 

A  baix,  el  vell.  irat  contra  tu  crida; 
crida  que  ets  amollit  com  una  fembra. 
Tot  sol  vol  anà  a  veure  aquest  cadavre 
y  mos  amichs  ja  contenir  no'l  poden. 

DOROTEA 

El  meu  pare  a  qui  els  anys  corven  l'espatlla 
amb  més  braó  que  tu!..,  No't  fà  vergonya? 


4* 


puig  y  Ferreter 


MONTAGUT 

A  baix  tothom  extranya  que  aquí  restis 
com  una  noya  enfront  la  mort  poruga. 


1LDEVERT 

Bé,  Montagut;  tot  sol  l'aniré  a  veure. 
Pel  cel  clement  que  jo'l  veuré  a  tu't  juro! 

(4  sa  esposà). 
Mes  cal  que  sigui  lluny  d'aquí,  que  fóra 
massa  afrentós  entrarlo  en  nostres  terres. 
Que  devant  meu  l'enterrin  nostres  mossos 
en  un  barranch  fangós  per  sepultura, 
hont  de  l'hivern  les  aigües  perfidioses, 
precipitant  el  lent  trevall  dels  dies, 
colin  vers  ell  y  prest  ni  rastre'n  deixin. 
Y  après  l'oblit,  puig  que  no  hi  cab  venjansa! 

DORGTEA 

Oh!  còm  aquest  misteri  sens  llum  resta! 
No  vulguis  que  mon  ànima  s'enfonzi 
dintre  eixa  mar  de  dubtes  pahorosos! 
Grans  mals  haig  de  saber,  amb  ferm  coratje 
els  vull  oir.  May  la  present  angunia 
soportaré  tan  ferma.  Ildevert,  pòrtam 
devant  d'eix  mort  terrible  y  descobreixme 
els  mals  passats  que  amb  el  d'avuy  se  lliguen! 

PACIÀ 

(cridant  amb  veu  terrible  a  fóra) 
Mon  fill!  Es  el  meu  fill! 

MONTAGUT 

Sents?  Còm  fòll  crida!,., 


l'ignoscenta 

DOROTEA 

(corrent  cap  a  jòra  del  replà) 
Oh!  quin  cridà  el  meu  pare! 

ildevert  (que  resta  astorat) 

Deu,  què  sento! 

MONTAGUT 

Pere  Ildevert,  què  passa  a  casa  vostra? 

(Cercós  y  Bruguera  entran 
portan  en  un  silló  al  vell,  que 
de  tan  lívit  íà  terror). 

dorotea  (aprop  del  vell) 

Què  té?  Digueume,  què  ha  tingut  el  pare? 
Mira,  Ildevert:  que't  vol  parlar  demostra. 

CERCÓS 

La  paraula  li  manca  quan  và  a  diria. 

PAC1À 

Y  tu  ho  sabies,  Ildevert,  tu  sempre... 

(L,i  falla  la  paraula) 

ildevert 

Cercós... Bruguera.. .no  parlèu?...Quèus  passa? 
pacia 

Mos  fills!...  Mos  fills!...  Perxò  vaig  engendrar- 

vos?... 

PUIG  Y  FERRETER 


BRUGUERA 

Horror  semblant  no  l'han  vist  may  els  homes! 

PACIA 

Es  elll...  Es  el  meu  fill!...  Ton  germà,  filla!... 

DOROTEA 

Mon  pare  es  foll!.:.  Sentiu  com  desvarieja? 

1LDEVERT 

Digueume...  amichs...  diguèu  què  té... 

BRUGUERA 

Tu  dígaho, 
que  jo  no  puchl...  Y  eix  vell  que  fina! 

DOROTEA 

(llensantse  a  sobre  d'ell) 

Oh,  pare! 

CERCÓS 

Som  plens  d'esglay,  que  Fets  tan  horrorosos 
ni  somniarse  poden... 

MONTAGUT 

El cadavre 


li  heu  deixat  veure? 


CERCOS 


Inútil  contenirlo. 
Guiu  y  Lluch  l'han  portat  a  sa  presencia, 
Près  de  follia  que  es  son  fill  clamava. 

1LDEVERT 

El  misteri  aclarit  a  tots  ens  cega. 
Oh  trista  Dorotea!  qui  l'atura 
el  riu  quan  surt  de  mare?...  Jo  l'esposa 
del  teu  germà  prenia  quan  li  reya, 
asserenada  per  l'amor,  la  vida. 
Gran  fou  el  mal,  terrible  es  la  venjansa! 
Pel  cel  jurà  que  la  que'l  nom  d'esposa 
y  el  seu  cor  me  donés  la  sofriria; 
y  jurà  arribà  al  crim  pera  venjarse. 
D'ell  y  de  mi  ets  la  víctima  ignoscenta, 
tu,  pacificadora;  tu,  escullida 
pera  aplacar  la  fúria  menassanta. 

DOROTEA 

Fugim  d'aquí,mon pare!. ..Pare!... Oh! trista!... 

ILDEVERT 

(agenollantse  vers  ella  y  el  vell) 
Perdo!  Perdó,  mon  pare!  y  tu,  ma  esposa!... 

dorotea 
(fugint  pel  fons  esquerra) 
La  mort  es  dolsa  y  bona! 

ILDEVLRT 

(inclinant  el  cap  sobre'ls  genolls  dél  vell) 
Perdó,  pare! 

MONTAGUT 

(sortint  pel  fons  esquerra) 
Eix  espectacle  no  es  per  mi.  M'ofego!... 


46 


PUIG  Y  FERRETER 


ILDEVERT 

Perdó,  mon  parel 

BRUGUERA 

Els  morts  ja  may  perdonen! 

ILDEVERT 

Es  mort!...  Es  mort!...  Esposa!  Dorotea!... 
Per  què  la  filla  s'ha  allunyat  del  pare? 

CERCÓS 

Els  somnis  monstruosos  y  quimeres 

que  engendraren  tot  temps  caps  malaltissos 

avuy  la  realitat  als  homes  mostra. 

MONTAGUT 

(apareixent  lïvit  pel  fons) 

Plora,  Ildevert!...  ta  esposa,  ella  mateixa 
s'ha  dat  la  mort!... 

CERCÓS 

La  mortl  Oh  Deu,  perdónala! 

ILDEVERT 

Senyor,  per  què  castigues  amb  mà  dura 
y  cegament?  No  es  just  qui  així  castiga! 

MONTAGUT 

No  sabèm  rès.  Deu  es  inexcrutable. 


TELO 


Treu:  1  pesseta.  -  ÍNúm. 


